Universidade de California, Berkeley

A Universidade de California, Berkeley (tamén coñecida como Cal, University of California, UC Berkeley, UCB, ou simplemente Berkeley) é unha universidade pública mixta localizada en Berkeley, ó leste da baía de San Francisco, en California. É a matriz e a máis antiga dos campus da Universidade de California, ademais de ser a máis prestixiosa. UC Berkeley non é só considerada líder en investigación, senón tamén unha das mellores universidades do mundo (segundo lugar en xeral segundo UK Times Higher Education Supplement Primeiro lugar en universidades publicas no mundo). Ademais, o seu campus é famoso pola vista que ten da ponte Golden Gate. Tódalas facultades que imparten formación de posgraduado (dende mestría ata doutoramento) figuran entre as dez mellores do país. Como outras grandes universidades estatais, Berkeley ten unha reputación lixeiramente inferior á de centros privados como a Universidade Harvard, a Universidade Yale, a Universidade de Princeton, e a Universidade Stanford.

Cada ano, máis de 8.500 estudantes reciben algún certificado, xa sexan 5.500 licenciaturas, 2.000 mestrías, 900 doutoramentos ou 200 doutoramentos en leis.

 Historia 
En 1866 a propiedade na cal esta localizada a universidade foi mercada por Henry Durant co obxectivo de construír unha escola privada. Dados os problemas financeiros de Durant, este aceptou a intromisión do estado de California. O resultado de tal acción foi a unión do proxecto inicial cunha escola pública que o goberno impulsara. De tal mestura xurdiu a universidade tal como se coñece.
miniatura|Memorial Glade, no campus de Berkeley
Inaugurada en Oakland en 1868, a nova facultade trasladouse á súa localización actual cinco anos despois trala construción dos primeiros edificios do campus. Nese momento o corpo estudantil consiste en 167 homes e 222 mulleres.

A universidade recibiu atención mundial por primeira vez durante principios e mediados do século XX, cando experimentou unha época dourada nas ciencias físicas, químicas e biolóxicas. Algúns dos descubrimentos máis abraiantes asociados co campus desa época foron o achado de catorce elementos químicos mais pesados que o uranio e o illamento do polio. O xefe do Proxecto Manhattan, J. Robert Oppenheimer, era catedrático de física en Berkeley. Descubrimentos máis recentes inclúen o desenvolvemento da tecnoloxía clave asociada co Internet e o movemento de programas en liña gratuítos (fonte aberta).

En 1952 a universidade obtivo un nivel de autonomía do comité central da Universidade de California. Esta independencia parcial tamén foi outorgada ás outras universidades do sistema.

Debido ó movemento a favor da libre expresión e a oposición á guerra de Vietnam, movementos que cambiaron o panorama moral e político dos 60, a Universidade cobrou unha fama que na converteu no centro máis famoso da esquerda universitaria estadounidense. É recoñecida culturalmente nos EUA polo seu activismo, esquerdismo e vangardismo.

Persoas destacadas visitaron para dar charlas ou cursos, como Martin Luther King, Ir., Daniel Ellsberg, o documentalista Michael Moore ou Robert Reich, (Ministro de Traballo no goberno de Bill Clinton). Contou con varios premios Nobel na súa planta académica, como Czesław Miłosz ou Glenn Seaborg.

Categoría:Universidade de California, Berkeley
Categoría:Universidades públicas dos Estados Unidos de América